Heart of Midlothian FC

Heart of Midlothian FC – Škotijos futbolo klubas iš Edinburgo. Istorija Heart of Midlothian FC įkurtas 1874 m. Manoma kad klubas pavadintas pagal sero Valterio Skoto novelę The Heart of Midlothian. Pirmasis klubo kapitonas buvo Tom Purdie. 1895 m. ir 1896 m. klubo komanda tapo Škotijos futbolo lygos čempionais, 1891–1906 m. keturis kartus laimėjo Škotijos taurę. Vėliau pusę amžiaus (1906–1954 m.) neiškovota svarbių pergalių lygoje ar taurėje. 1955 m. vėl laimėta Škotijos taurė, 1958 m. ir 1960 m. – čempionatas, 1959 m., 1960 m. ir 1963 m. dar tris kartus iškovota taurė. XX a. aštuntajame dešimtmetyje keletą sezonų žaidė ne aukščiausioje lygoje, vėliau klubo komanda nepasiekė didelių aukštumų. 1998 m., 2006 m. ir 2012 m. iškovojo Škotijos taurę. Nuo 2005 m. 80 proc. Hearts akcijų valdė Vladimiras Romanovas, nuo kovo pabaigos komandos treneriu dirbo Valdas Ivanauskas. 2005–2006 m. sezonas komandai buvo gana sėkmingas – laimėta Škotijos futbolo taurė ir užimta antra vietą lygoje, iškovojant teisę atstovauti Škotijai UEFA Čempionų lygoje. Iki šio sezono pirmąsias dvi Škotijos Premier lygos vietas yra užėmė bei Čempionų lygoje žaidę tik du Škotijos klubai – Rangers ir Celtic (abu iš Glazgo). Sezonai Stadionas Hearts iš pradžių žaidė The Meadows parke, Powburn ir Powderhall priemiesčiuose. 1881 m. persikėlė į Gorgie rajoną. Nuo 1886 m. iki šių dienų žaidžia Tynecastle stadione, kuriame yra 17 420 sėdimų vietų. Stadione devynis kartus žaidė Škotijos vyrų futbolo rinktinė. Spalvinė gama Apranga Sportinių aprangų gamos pokyčiai Namuose žaidžia tradicine apranga. Pasiekimai Sezonai Rekordai Didžiausias žiūrovų skaičius namų varžybose: 53 396 prieš Rangers FC, 1932 m. Daugiausiai varžybų sužaidė: Gary Mackay, 640 tarp 1980 m. ir 1997 m. Daugiausia lygos varžybų sužaidė: Gary Mackay, 515 Daugiausia įvarčių lygos rungtynėse įmušė: John Robertson, 208, tarp 1983 m. ir 1998 m. Daugiausia įvarčių per sezoną: Barney Battles, 44 Daugiausia titulų iškovojo: John Cumming, 2 lygos titulai, 1 Škotijos taurė, 4 lygos taurės, tarp 1954 m. ir 1962 m. Didžiausia transfero suma sumokėta: Mirsad Bešlija, £850 000, K.R.C. Genk, 2006 m. Didžiausia transfero suma gauta: £9 m už Craig Gordon iš Sunderland AFC (Britų rekordas už vartininką) 2007 m. Treneriai Lietuviai Nerijus Barasa, gynėjas 2006–2007 Ričardas Beniušis, puolėjas 2007–2008 Deividas Česnauskis, saugas 2004–2009 Marius Činikas, saugas 2009 Valdas Ivanauskas, treneris 2005–2006, vyr. treneris 2006–2007 Kęstutis Ivaškevičius, saugas 2006–2008 Edgaras Jankauskas, puolėjas 2005–2007 Tomas Kančelskis, gynėjas 2006–2008 Deividas Kapustas, 2011 („Hearts“ jaunimo komandoje) Marius Kižys, saugas 2004-2005 Audrius Kšanavičius, saugas 2007–2009 Eduardas Kurskis, vartininkas 2007–2008 Saulius Mikoliūnas, saugas 2005–2009 Arvydas Novikovas, puolėjas 2008–2013 Linas Pilibaitis, saugas 2007–2008 Artūras Ramoška, vartininkų treneris 2008-2011 Eugenijus Riabovas, treneris 2006 Romanas Romanovas, prezidentas 2005–2013 Vladimiras Romanovas, vienas savininkų Andrius Velička, puolėjas 2006–2008 Marius Žaliūkas, gynėjas 2006–2013 Garsesni žaidėjai Eggert Jónsson, atraminis saugas; Išnašos Nuorodos Oficiali klubo svetainė BBC Sport SOCCERWAY FLASHSCORE Transfermarkt Globalsportsarchive